Franceville

Franceville tir widava vagerone Gabona. To ristus widot ke Haut-Ogooué winka tir.
Bareafa widava ke patecta emon gu sanelia dem 110 568 irubasik ba otulara ke 2013 ( nek 31 193 ba tela ke 1993 ).

Gan Ogooué bost is Mpassa kuksa zo lostar ise arte 512 km- male Libreville kelu tigir.

Franceville tir artexo ke Transgabonais kelot is vedeyafa N3 vawa.

 Izva 
Debak ke savsafa wida yoltkirafa gu Masuku dum pokefa narda. Bato xo gan francik inketes va boniafo pemaxo ta vansara va Kongoa azon zo kereler.

Yolt ke noeltafa widava gan Pierre Savorgnan de Brazza bak 1880 zo ziliyir.

 Severoxo 
Franceville va walvedeyafo severo ( MVB bekson gu AITA ) dadir, i severoxo tigisa koe Mvengue arte 25 km- male widava is yoltkirafa gu El Hadj Omar Bongo Ondimba ( yolt ke savsaf taneagadesik ke patecta ), dem lodabrotcafa sleda ke patecta is bareafa nobara vome telo ke Libreville azu Port-Gentil.

Franceville
Franceville (Gabona)